इंडियन एक्सप्रेस ने पहले पन्ने पर गृहमंत्री राजनाथ सिंह के उस बयान को तरजीह दी है जिसमें उन्होंने लखनऊ में मारे गए कथित चरमपंथी सैफुल्लाह के परिवार की तारीफ़ की है. सैफुल्लाह के पिता सरताज ने बेटे का शव लेने से ये कहते हुए इनकार कर दिया था कि जो देश के लिए ईमानदार नहीं उससे हमारा कोई रिश्ता नहीं. राजनाथ सिंह ने कहा हमें सरताज पर गर्व है और मुझे विश्वास है कि देश की संसद को भी उनपर गर्व होगा.